Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
USA vabariiklaste ja demokraatide presidendikandidaadid
kinnitasid Washingtonis Iisraelit pooldaval konverentsil
oma pühendumust juudiriigile.
Liibanoni islamirühmituse Hezbollah'i juht Nasrallah
ähvardas Iisraeli tuumarajatisi,
kui IDF peaks Liibanoni vastu sõja käivitama.
Brüsseli terrorirünnaku järel
on lennuliiklus Euroopast Tel Avivi tõsiselt häiritud.
Poolteist aastat pärast ÜRO vägede kiiret taandumist Süüria Golanilt
valmistub UNDOF ehk ÜRO Relvarahu Valvejõud
uueks missiooniks Süüria pool piiri.
Viimastel nädalatel on UNDOFi personal
korduvalt kontrollinud Süüria Golanil rajatisi ja valvepunkte,
mida nad kasutasid kuni 2014. a septembrini.
ÜRO tahab viie riigi sõduritest koosnevad valvejõud
uuesti saata aladele, mida valvati 1974.-2010. aastatel.
Iisraeli julgeolekuaparaat
on äärmiselt huvitatud UNDOFi naasmisest Süüria piirile,
et oleks kuhugi pöörduda Süüria piiri taga valitsevas kaoses.
Iisrael ei oota ÜRO rahuvalvejõudude aktiivset sekkumist,
kui Süüria sõjategevus peaks üle Iisraeli piiri levima,
kuid ÜRO kohalolu piirkonnas
loob Iisraeli kaitseametnike sõnul teatud rahvusvahelise garantii
Juudiriigi vastase vaenutegevuse lõpetamiseks.
Lisaks pole Iisraelil alates Süüria armee taandumisest Golanilt
olnud Süüriaga praktilist piiri seoses riigi kokkuvarisemisega.
ÜRO vägede tagasitulek piirile
viitab Golani piiritara ääres tulevaste kokkulepete võimalikkusele.
Liibanoni islamirühmituse Hezbollah''i juht Nasrallah
ähvardas Iisraeli tuumarajatisi,
kui IDF peaks Liibanoni vastu sõja käivitama.
Intervjuus Liibanoni telekanalil Al Mayadeen ütles Nasrallah,
et Hezbollah'i raketid suudavad tabada kõiki Iisraeli alasid,
sh petrokeemiatehaseid, bioloogiliste uuringute instituute
ja tuumareaktoreid, mis olevat kõik Hezbollah'i sihtmärginimistus.
Nasrallah rõhutas,
et järgmises sõjas Iisraeliga puuduvad igasugused piirangud.
Ütlen selgelt - igasugusesse sõtta Liibanoni vastu,
mis sihib Liibanoni rahvast ja infrastruktuuri,
läheme piirangute ja punaste joonteta.
Iraani toetatud rühmituse juht kritiseeris ka Saudi Araabiat ja Türgit,
süüdistades neid poliitilise lahenduse saavutamise takistamises Süürias.
Saudi Araabia ei taha
Genfi kõnelustel mingit edasiminekut ega poliitprotsessi algust Süürias.
Ehk peame ootama USA presidendivalimiste lõpuni,
kuna Saudi režiim ootab valitsuselt poliitikamuutust.
Nii ei oota ma kõnelustelt ega poliitiliselt protsessilt edusamme.
Hezbollah' ja Saudi Araabia
on Süüria konfliktis aastaid erinevaid pooli toetanud,
kuid suhted on viimastel kuudel halvenenud,
mis peegeldab kasvavat vaenu Riyadhi ja Teherani,
kahe regionaalse rivaaljõu vahel.
Hezbollah'i Saudi Araabia vastasus lähtub aga peamiselt sellest,
et Pärsia Lahe Koostöönõukogu, kuhu kuuluvad Saudi Araabia,
Araabia Ühendemiraadid, Bahrain, Kuveit, Omaan ja Qatar,
kuulutasid Hezbollah'i terroriorganisatsiooniks.
USA vabariiklaste ja demokraatide presidendikandidaadid
esinesid Washingtonis USA-Iisraeli Avalike Suhete Komitee
ehk võimsa Iisraeli pooldava lobirühma AIPACi konverentsil.
Kõik kandidaadid tõotasid
oma pühendumust Iisraelile ja Lähis-Ida rahule.
Esimesena kõneles konverentsil demokraatlik kandidaat Hillary Clinton,
kes ründas oma põhirivaali vabariiklast Donald Trumpi
neutraalse suhtumise eest Iisraeli-palestiinlaste rahuprotsessis.
See võis viidata võimalikule valimisvõitlusele nende kahe vahel.
Vajame kindlaid käsi, mitte presidenti, kes on esmaspäeval neutraalne,
teisipäeval Iisraeli pooldaja ja kes teab mis kolmapäeval,
kuna kõik on läbiräägitav.
USA ei saa kunagi neutraalne olla,
mis puudutab Iisraeli julgeolekut või ellujäämist.
Me ei saa olla neutraalsed,
kui elurajoonides sajab rakette, tänavail pussitatakse tsiviilelanikke
ning kui enesetapupommitajad sihivad süütuid.
See ei kuulu läbirääkimistele.
Neil, kes sellest aru ei saa, pole asja meie presidenditoolile.
Vastuseks Clintoni süüdistustele lubas vabariiklaste kandidaat Trump
USA vankumatut liitu Iisraeliga, kui ta presidendiks valitakse.
Trump nimetas end lobistide ees esinedes
Iisraeli eluaegseks toetajaks ja tõeliseks sõbraks.
Kõnelen teiega täna kui eluaegne Iisraeli toetaja ja tõeline sõber.
Olen poliitikas uus, kuid mitte juudiriigi toetamises.
Trump kasutas võimalust kritiseerida ÜROd,
mis tema sõnul pole Iisraeli sõber, rõhutades,
et kui ta presidendiks saab, paneb USA veto igale katsele
kehtestada resolutsioone juudiriigi vastu.
ÜRO pole demokraatia sõber.
See pole vabaduse sõber ega isegi USA sõber,
kus asub nende peakorter, ja kindlasti pole ta Iisraeli sõber.
Kui presidendiks saan,
panen veto igale ÜRO katsele juudiriigile oma tahet peale suruda.
Panen sellele täieliku veto.
Vabariiklaste esikandidaat rõhutas,
et USA seisab kõnelustel palestiinlastega Iisraeli kõrval
ja tunnustab Jeruusalemma Iisraeli pealinnana.
Palestiinlased peavad tulema kõnelustelauda teadmisega,
et USA-Iisraeli side on täiesti purunematu.
Nad peavad tulema lauda valmisolekuga
ja suutlikkusega peatada igapäevane Iisraeli-vastane terror.
Kolime USA saatkonna juutide igavesse pealinna Jeruusalemma.
Brüsseli terrorirünnakute teemal -
Iisraeli Lennuamet teatas terrorirünnaku järel Belgia pealinnas,
et lennuliikluses Euroopast Tel Avivi esineb häireid
ja kutsus Iisraeli sõitjaid jälgima planeerimata muudatusi.
Kõik lennud Belgiast Iisraeli tühistati
ja edasi on lükatud mitmed lennud Lääne-Euroopast Tel Avivi.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen.
Kena õhtut ja kohtumiseni homme!
Tõlge: Monika Jaaguri